钦定古今图书集成/理学汇编/字学典/第052卷 > 张怀瓘书断 > 《和永叔琅琊山庶子泉阳冰石篆诗》
## 钦定古今图书集成/理学汇编/字学典/第052卷 > 张怀瓘书断 > 《和永叔琅琊山庶子泉阳冰石篆诗》

苏舜钦

一气氤氲万事起，独有篆籀含其真。周鼓秦山坏已
久，下至唐室始有人。宗臣转注得天法，质虽浑厚气
乃振。人间所存十数处，丰疏异体世共珍。其中《琅琊
石泉记》，比之他法殊不伦。铁锁关连玉钩壮，曲处力
可挂万钧。复疑蛟虬植爪角，隐入翠壁蟠未伸。近来
俗眼苦不赏，唯有风月时相亲。紫微仙人谪此守，此
地胜绝旧喜闻。公馀往观领宾从，猎猎画隼摇青春。
远休车骑步泉侧，酌泉爱篆移朝昏。挥弄潺湲翫点
画，情通恍惚疑前身。作诗缄本远相寄，邀我共赋意